text: Esbjerg vil være vært for kæmpe-lejr
  11 november 2013 kl. 16.17
  Efter det vellykkede landsstævne, vil Esbjerg Kommune gerne være vært for Spejdernes Lejr 2017. Der ventes op mod 40.000 deltagere i lejren, der i givet fald skal ligge i St. Darum.
  Esbjergs borgmester Johnny Søtrup (V) har sat sin underskrift på Esbjergs ansøgning om at blive vært for Spejdernes Lejr 2017.
  En gigantisk spejderlejr, hvor der ventes op mod 40.000 deltagere fra hele verden og 15.000 besøgende i 10 dage.
  Ifølge Finn Dybbøl fra Spejdernes Lejr kigger de blandt andet på, om byerne har erfaring fra andre store arrangementer. Og det har Esbjerg fra blandt andet DGI's landsstævne i sommer.
  - Jeg fik et absolut positiv indtryk af Esbjergs måde at tackle det på, siger Finn Dybbøl til TV SYD.
  